Document ID: /roh_data/filtered/fineweb-2-filterrobots_roh.jsonl.gz/30296

Incarica
Sco post da servetsch ch'è suttamess directamain al departament da giustia, segirezza e sanadad è l'uffizi da sanadad cumpetent per las incumbensas dal sectur dals fatgs da sanadad che l'èn vegnidas surdadas per lescha u per ordinaziuns.
Activitads
Las activitads da l'uffizi da sanadad pon vegnir divididas principalmain en ils suandants champs d'incumbensa:
- Servetsch dal medi chantunal. Survegliar las malsognas transmissiblas tenor la lescha d'epidemias e tenor las directivas respectivas. Permetter tractaments tras la substituziun da narcotics e surpigliar la responsabladad per la garanzia dals custs tar ospitalisaziuns extrachantunalas.
- Controlla da medicaments e da narcotics. La surveglianza dal commerzi e la consegna da medicaments e.u.v. èn chaussa da l'apotecra chantunala.
- Far propostas al departament u a la regenza concernent las contribuziuns chantunalas per il manaschi e per las investiziuns da las instituziuns che han il dretg da survegnir contribuziuns.
- Procurar ed evaluar las datas statisticas da las instituziuns che vegnan sustegnidas dal chantun.
- Collavurar vi da las planisaziuns che vegnan pretendidas per lescha.
- Coordinar las activitads dal chantun en il sectur da la promoziun da la sanadad e da la prevenziun.
- Emetter permissiuns per professiuns e per manaschis da sanadad.
- Survegliar las instituziuns e las persunas dals fatgs da sanadad.